Diari Oficial de la Generalitat Valenciana


Sumari del DOGV 9352, del 01-06-2022 (2022/4878)

RESOLUCIÓ de 25 de maig de 2022, del conseller d'Economia Sostenible, Sectors Productius, Comerç i Treball, de generació de crèdit per a una nova línia de subvenció finançada amb el mecanisme de Recuperació, Transformació i Resiliència (MRR).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4878


Data del document
:   25-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 25 de maig de 2022, del conseller d'Economia Sostenible, Sectors Productius, Comerç i Treball, de generació de crèdit per a una nova línia de subvenció finançada amb el mecanisme de Recuperació, Transformació i Resiliència (MRR). [2022/4878]  
El pressupost de LABORA, aprovat per la Llei 8/2021, de 30 de desembre, de pressupostos de la Generalitat per a l'exercici 2022, per import de 320.452.948,00 euros, es constitueix funcionalment en els programes 322.50, LABORA Servei Valencià d'Ocupació i Formació, desagregant-se en diversos subprogrames i pel 322.91, MRR. Pla de recuperació, transformació i resiliència, que es regeix pel que s'estableix en la normativa de gestió dels fons del referit pla, per import de 62.331.765,00 euros, dels quals corresponen al component 23, «Noves polítiques públiques per a un mercat de treball dinàmic, resilient i inclusiu», inversió 4, «Nous projectes territorials per al reequilibri i l'equitat. Emprenedoria i microempreses», 50.871.587,00 euros.  
  
D'altra banda en el pressupost de la Conselleria d'Economia Sostenible, Sectors Productius, Comerç i Treball, consta en el programa 322.99, MRR Emprenedoria i cooperativisme, en el capítol IV, la línia de subvenció de concessió directa S8965, «Programa suport a generadors d'ocupació i emprenedoria», per import de 3.500.000,00 euros, que es finança pel Mecanisme de Recuperació, Transformació i Resiliència (MRR), component 23 Inversió 4, sent el beneficiari la Fundació la Florida, que amb data 7 de març de 2022 va renunciar a aquesta subvenció.  
  
En aquest sentit, l'Acord del Consell de data 20 de maig de 2022, autoritza l'anul·lació dels crèdits i la supressió de la línia de subvenció abans descrita, quedant com a ingressos afectes a les actuacions incloses en el mateix component i inversió a gestionar per LABORA Servei Valencià d'Ocupació i Formació, considerant que la matèria a la qual va destinada aquesta subvenció es correspon amb els objectius assumits per aquest organisme.  
Per això, el director general de LABORA proposa que aquest crèdit es genere en el pressupost d'aquesta entitat, per a l'habilitació d'una nova línia de subvenció genèrica, en el subprograma 322.91, MRR. Pla de recuperació, transformació i resiliència, component 23, inversió 4, els beneficiaris previstos de la qual, seran les corporacions locals, mancomunitats, o entitats dependents o vinculades a l'Administració local, les dades descriptives de la qual figuren en l'annex.  
Vist l'Acord del Consell de 20 de maig de 2022, l'informe de la Intervenció Delegada en LABORA, de data 7 d'abril de 2022, i tenint en compte el que es disposa en els articles 39, 44 i 50 de la Llei 1/2015, de la Generalitat, d'hisenda pública, del sector públic instrumental i de subvencions, en els articles 8.3, 21, 24.e i 26.1.b de la Llei 8/2021, de 30 de desembre, de pressupostos de la Generalitat per a l'exercici 2022, i en el Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
  
Primer  
Incrementar el pressupost d'ingressos de LABORA per l'import i en l'aplicació que s'indica:  
  
82.24.34.5905.21598 3.500.000,00  
  
  
Segon  
Incrementar el pressupost de despeses en l'aplicació pressupostària i per l'import que s'indica  
  
57.40.55.9289.74156.5 3.500.000,00  
  
  
Aplicacions pressupostàries de despesa que augmenten: Import:  
05.11.16.5978.136.78.7 Línia M3733498 8.500.00,00 -  
  
Tercer  
Autoritzar la inclusió en l'annex de transferències i subvencions del subprograma 322.91, MRR Pla de recuperació, transformació i resiliència, la descripció de la línia de subvenció, que s'indica en l'annex.  
  
  
València, 25 de maig de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
ANNEX DE LÍNIES DE SUBVENCIÓ EXERCICI 2022  
DETALL DE TRANSFERÈNCIES I SUBVENCIONS  
  
PROGRAMA: 322.91  
  
CODI: S9006000 DENOMINACIÓ: XARXA LOCAL DE CAPTACIÓ I GESTIÓ DE FONS EUROPEUS  
IMPORT:  
3.500.000,00 - BENEFICIARIS PREVISTOS: CORPORACIONS LOCALS, ENTITATS DEPENDENTS O VINCULADES A L'ADMINISTRACIÓ LOCAL, MANCOMUNITATS.  
MANERA DE CONCESSIÓ  
CONCURRÈNCIA COMPETITIVA DESCRIPCIÓ I FINALITAT  
 Ajudes per a la contractació de personal tècnic per a la captació i gestió de fons europeus per entitats locals i mancomunitats  
 Transferències OA MRR 40392: 3.500,000,00 -  
  
PUBLICAR DADES: SÍ